

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม 2566

เรื่อง การประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT)  
 ชั้นประถมศึกษาปีที่ 3 ปีการศึกษา 2566

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. กำหนดการบริหารจัดการประเมินคุณภาพผู้เรียน จำนวน 1 ชุด

2. แนวทางการประเมินคุณภาพผู้เรียน จำนวน 1 ชุด

3. โครงสร้างแบบทดสอบ จำนวน 1 ชุด

4. แบบรายงานนักเรียนที่ประสงค์จะสอบประเมิน จำนวน 1 ชุด

ด้วยสำนักงานคณะกรรมการการศึกษาขั้นพื้นฐานแจ้งว่า ได้กำหนดจัดการประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2566 พร้อมทั้งแจ้งโครงสร้างแบบทดสอบการประเมินคุณภาพผู้เรียน กำหนดการประเมินคุณภาพผู้เรียน และแนวทางการประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2566 เพื่อให้การดำเนินการเป็นไปในทิศทางเดียวกัน  
มีความเป็นมาตรฐานเชื่อถือได้

กรมส่งเสริมการปกครองท้องถิ่นพิจารณาแล้วเห็นว่า เพื่อให้การประเมินความสามารถด้านการอ่าน  
ของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2566 เป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดดำเนินการ ดังนี้

1. กำหนดการประเมิน

1.1 การประเมินความสามารถด้านการอ่านของผู้เรียน (RT) ชั้นประถมศึกษาปีที่ 1  
ปีการศึกษา 2566 ดำเนินการประเมินในวันที่ 14 กุมภาพันธ์ 2567

1.2 การประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2566 ดำเนินการประเมินในวันที่ 28 กุมภาพันธ์ 2567

โดยให้สถานศึกษาดำเนินการประเมินผู้เรียนตามความสมัครใจ ยกเว้นสถานศึกษาตามโครงการพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี กำหนดให้  
ต้องดำเนินการประเมินทุกแห่ง

2. แจ้งองค์กรปกครองส่วนท้องถิ่นที่มีสถานศึกษาจัดการศึกษาระดับชั้นประถมศึกษาปีที่ 1 – 3 ประชาสัมพันธ์โครงสร้างแบบทดสอบการประเมินคุณภาพผู้เรียน กำหนดการประเมินคุณภาพผู้เรียน และแนวทาง  
การประเมินความสามารถด้านการอ่านของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT)  
ชั้นประถมศึกษาปีที่ 3 ปีการศึกษา 2566 ให้สถานศึกษาในสังกัดทราบ เพื่อให้การดำเนินการเป็นไปในทิศทางเดียวกัน มีความเป็นมาตรฐานเชื่อถือได้ และเป็นแนวทางในการดำเนินงานบริหารจัดการทดสอบ

/3. แจ้ง ...

- 2 -

3. แจ้งองค์กรปกครองส่วนท้องถิ่นที่มีสถานศึกษาจัดการศึกษาระดับชั้นประถมศึกษาปีที่ 1 – 3 สำรวจและรายงานข้อมูลนักเรียนที่มีความประสงค์จะประเมินความสามารถด้านการอ่านของผู้เรียน (RT)   
ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2566 ส่งให้สำนักงานส่งเสริมการปกครองท้องถิ่นจังหวัดเป็นข้อมูลประกอบการเตรียมการด้านการบริหารจัดการสอบ  
ภายในวันที่ 3 พฤศจิกายน 2566 พร้อมทั้งกำกับ ติดตามให้สถานศึกษาดำเนินการบันทึกข้อมูลนักเรียน  
ที่มีความประสงค์จะประเมินเข้าระบบ NT Access ให้แล้วเสร็จภายในวันที่ 17 ธันวาคม 2566

4. ให้สำนักงานส่งเสริมการปกครองท้องถิ่นจังหวัดรวบรวมข้อมูลจำนวนนักเรียน ตามข้อ 3 ส่งให้กรมส่งเสริมการปกครองท้องถิ่นเป็นไฟล์ Excel ทาง QR Code ภายในวันที่ 10 พฤศจิกายน 2566 เพื่อเป็นข้อมูลประกอบการจัดสรรงบประมาณให้แก่สำนักงานส่งเสริมการปกครองท้องถิ่นจังหวัดให้เพียงพอและเหมาะสมต่อไป

รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายวัลลภ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร ๐-๒๒๔๑-๙๐๒๑-๓ ต่อ ๒๑๘

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน : เอมอร เสือจร โทร. 09-1009-1321





สิ่งที่ส่งมาด้วย รายงานข้อมูล

ร. อสถ. ...............................

ผอ.กศ. ................................

ผอ.กง.สศ. ...........................

หน.ฝ.กศ. .............................

จนท. ....................................